b"\n_START_ARTICLE_\nPresa de Fraisse\n_START_SECTION_\nAntecedents\n_START_PARAGRAPH_\nJoan III d'Armagnac reclamava el tron de la Corona de Mallorca pels drets que deia tenir a trav\xc3\xa9s d'Elisabet de Mallorca a la mort de Llu\xc3\xads I de Proven\xc3\xa7a, i a trav\xc3\xa9s de la seva germana Mata d'Armanyac, primera dona de Joan el Ca\xc3\xa7ador._NEWLINE_Les companyies mercen\xc3\xa0ries de Joan III d'Armagnac van atacar Catalunya del 1389 i 1390 ocupant el Rossell\xc3\xb3 fins a ser derrotats a la Batalla de Navata per Bernat IV de Cabrera el 1390. Joan el Ca\xc3\xa7ador va aplegar el seu ex\xc3\xa8rcit a Girona d'on va sortir el 31 de mar\xc3\xa7 per anar a buscar als armanyacs, que van fugir a les Corberes. El rei va estar a Perpiny\xc3\xa0 fins al maig i els armanyacs van tornar a atacar quan el rei va tornar a Barcelona l'agost de 1390, prenent Mosset, Salses i Sant Hip\xc3\xb2lit de la Salanca.\n_START_SECTION_\nLa presa\n_START_PARAGRAPH_\nGilabert de Centelles i Riu-sec, governador de Rossell\xc3\xb3, coneixedor que Berenguer de Calms un dels capitans armanyaguesos, havia arribat de Rod\xc3\xa9s al castell de Fraisse, d'on era senyor, va passar al contraatac, sortint de Montpeller amb seixanta cavallers i seixanta ballesters el 15 d'agost de 1390 i arribant a Fraisse l'endem\xc3\xa0. Com Berenguer de Calms havia fugit a Narbona, Gilabert de Centelles el va cremar per\xc3\xb2 fou capturat a Ceret.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nA finals de mes, Berenguer de Calms va reunir un ex\xc3\xa8rcit de 500 homes a Fraisse. s'encoman\xc3\xa0 a Arnau de Cervell\xc3\xb3 a recuperar Rivesaltes i posteriorment a Gilabert de Centelles, acompanyat de Ramon d'Abella i Arnau de Cervell\xc3\xb3 sortir a l'encontre dels armanyagueos i recuperar el castell de Rasigueres, on foren derrotats per Bernard d'Armagnac, per\xc3\xb2 Joan III d'Armagnac, veient que no podria aconseguir la corona, va marxar el 1391 a Mil\xc3\xa0 per ajudar als gibel\xc2\xb7lins contra Joan Gale\xc3\xa0s Visconti, participant en la Batalla d'Alessandria on va ser ferit i va morir, sent succe\xc3\xaft per Bernard VII d'Armagnac."